Aster Amoyo

Si **Aster Amoyo** (namundag na Asteria; Mayo 10, 1956) sarong Filipinong host sa telebisyon, parasurat nin aling-alingan asin manedyer nin talento . Siya ngunyan an nag-hohost nin sarong YouTube channel *na TicTalk kaiba si Aster Amoyo* .  Tig-interbyu niya si presidente Bongbong Marcos asin si First-lady na si Liza Araneta-Marcos .

## Biography

### Puon sa Buhay
Namundag si Amoyo kan Mayo 10, 1956, sa Borongan, Eastern Samar, Pilipinas, ki Bonifacio Amoyo asin Maria Salome Amosco. Ang saiyang mga magurang ay parehong ang agom kang kahobenan pa ninda , na igwa ning mga aki sa saindang dating mga kasal, bago paman sinda nagkararo asin nagkaigwa nin mga aki ki Aster asin sa saiyang mga tugang, si Meriam asin Mario. Natapos niya an saiyang pag-adal sa hayskul ning Sirangan na Samar asin nagdayo sa Manila kinalaonan, pakakua nya  nin duwang taon na kurso sa sekretarya na iyo an nagdara saiya sa saiyang karera sa showbiz. 

Kan 1974,  kinua ya bilang sekretarya kan beteranong espesyalista sa Relasyon Publiko asin talent manager na si Norma Japitana asin Vicor Music Corporation . Kan an kompanya nin pagrekord naglupat kan saindang opisina sa Aurora Boulevard sa Cubao kan 1976, igdi sya na-promote bilang Public Relations Assistant.  Pag-ayon nya sa Orly Ilacad, binilog ni Amoyo an OctoArts International kan Enero 1978. Sa irarom kan nasabing recording kompanya, ay nagtabang  siya sa pagmanehar kan karera kan nagkapira sa mga pop icon kan Pilipinas arog ni Eva Eugenio, Boyfriends, Cristy Mendoza, asin Imelda Papin .  Kan taon 1980, ang kompanya nin pagrecord ay nagbunga kan mga karera kan ibang mga parakantang Pilipino arog ni Pops Fernandez, Jamie Rivera, Joey Albert, Francis Magalona, Michael V., asin Ogie Alcasid . 

Kan ang Ilacad nag-sanga sa produksyon nin pelikula asin nagtogdok nin OctoArts Films, si Amoyo ang napili na manginot sa mga promosyon sa advertising asin media. Sa laog kan kompanya ning produksyon, siya ay nagtabang sa pagmanehar kan mga karera kan mga bantog na bitoon arog ni Jeric Raval, Lara Morena, Mikee Villanueva, Shirley Fuentes asin Jennifer Mendoza.  Nagsurat siya para sa iba't - ibang popular na magasin sa showbiz arog kan *Liwayway*, *Movie Flash*, *Kislap*, asin iba pa.  

Ang saiyang karera sa telebisyon hosting ay nagpoon kang 1992 sa showbiz-oriented talk show na *Isang Tanong, Isang Sagot* kaiba si Anselle Beluso.   Kan 1996, an GMA Network ay nag-gamit kan saiyang serbisyo tanganing mag-host *kan Inside Showbiz* .  

Pagkatapos kan saiyang pagtenur sa OctoArts kang Disyembre 1999, tinabangan niya an saiyang amigong Hapon na si Koji Miyashita sa pagtindog kan saiyang negosyo sa Pilipinas.  Kalaonan si Amoyoal ay nagsirbe bilang namamahala na direktor para sa Pilipinas International Marketing Services, Inc. (PIMSI) (kan huri pigngaranan na Key Square, Inc). Pinunan niya ang kompanya kang 1997 na igwa sana ning nagkapirang  miyembro ning mga tawohan alagad huli sa saiyang liderato, ang numero ay nagdakula sagkod sa panahon na siya nagretiro.  Habang nagtatrabaho sa kompanya, nagkontribyut  siya nin mga artikulo para sa mga magasin sa Entertainment inaapod na, *S Magazine*, *Inside Showbiz* asin *Celebrity Living* na naggibo nin dai mapapara na marka sa merkado.  

Kang 2012, si Amoyo naging saro sa mga segment host kan late night variety show *na Walang Tulugan kaiba an Master Showman*  hangang na matapos ini kan 2016, pagkatapos na magadan an host kaini, si German Moreno .

Miyembro kan Philippine Artists Managers, Inc (PAMI), nagserbi siyang bilang talent manager para sa mga aktor asin aktres kan Viva Films arog ni Jay Manalo, Cristina Gonzales, Jao Mapa, Alonzo Muhlach, Kier Legaspi, Rey Abellana, asin iba pa.  Siya ngunyan ay nag-host nin sarong YouTube channel na may titulong *TicTalk kaiba si Aster Amoyo* . 

Naging bistado siya sa saiyang trabaho sa *Rubberman* (1996) bilang bisitang aktor, *Wag na wag kang lalayo*  (1996) asin *Sanggano*  (1997) na parehong namamayo sa publisidad asin promosyon kaini.

Si Amoyo, kaiba si Nadia Montenegro asin Chuckie Dreyfus, ay nagtabang magtipon nin pondo para sa aktor sa pelikula na si John Regala na nagtitios nin cirrhosis sa atay .  Kang sabihon ni Regala na dai siya nakatangap ning sarong kantidad hali sa fundraising efforts, nag-react si Amoyo sa saiyang pahayag asin inakusaran nin paghambog an aktor.  

Si Aster Amoyo ay kasal ki Ernesto Reyes na saiyang nagkaigwa nin sarong aking babae, si Aila Marie.  Sa huri ay sinda nagsuwayan Siya ngyunyang ay naka- istar sa Cainta, Rizal kaiba an saiyang ina asin an saiyang mga kapamilya

Siya ay sarong Katoliko Romano .